CELEX: 
Language: mt
Date: 2019-07-02 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... dwar il-kundizzjonijiet uniformi għall-applikazzjoni armonizzata ta’ tipoloġiji territorjali skont ir-Regolament (KE) Nru 1059/2003 tal-Parlament Ewropew u tal-Kunsill

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 2.7.2019
            
            
               dwar il-kundizzjonijiet uniformi għall-applikazzjoni armonizzata ta’ tipoloġiji territorjali skont ir-Regolament (KE) Nru 1059/2003 tal-Parlament Ewropew u tal-Kunsill 
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (KE) Nru 1059/2003 tal-Parlament Ewropew u tal-Kunsill tas-26 ta’ Mejju 2003 dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS)
                  1
               , u b’mod partikulari l-Artikolu 4b(5) tiegħu,
            
            
               Billi:
            
            
               (1)Ir-Regolament (KE) Nru 1059/2003 jikkostitwixxi l-qafas legali għall-klassifikazzjoni reġjonali tal-Unjoni sabiex ikunu possibbli l-ġbir, il-kumpilazzjoni u t-tixrid ta’ statistika reġjonali armonizzata.
            
            
               (2)L-Artikolu 4b tar-Regolament (KE) Nru 1059/2003 jagħti lill-Kummissjoni s-setgħa li tistabbilixxi, fil-livell tal-Unjoni, kundizzjonijiet uniformi għall-applikazzjoni armonizzata tat-tipoloġiji territorjali msemmijin f’dak l-istess Artikolu. 
            
            
               (3)Dawk il-kundizzjonijiet jenħtieġ li jiddeskrivi l-metodu għall-assenjar tat-tipoloġiji lil unitajiet amministrattivi lokali (LAUs) individwali u lil reġjunijiet tal-livell 3 tan-Nomenklatura ta’ Unitajiet Territorjali għall-Istatistika (NUTS). 
            
            
               (4)Meta jiġu applikati l-kundizzjonijiet uniformi, huwa importanti li jitqiesu ċ-ċirkustanzi ġeografiċi, soċjoekonomiċi, storiċi, kulturali u ambjentali.
            
            
               (5)Il-miżuri previsti f’dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
            
            
               ADOTTAT DAN IR-REGOLAMENT:
            
            
               Artikolu 1
            
            
               Il-kundizzjonijiet uniformi għall-applikazzjoni armonizzata tat-tipoloġija bbażata fuq il-grilja kif ukoll tat-tipoloġiji tal-livell tal-LAUs u tal-livell 3 tan-NUTS għandhom ikunu dawk stabbiliti fl-Anness.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
         
         
            
               Magħmul fi Brussell, 2.7.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 154, 21.6.2003, p. 1.
               
            
      
    ---documentbreak--- 
      
         
         
            
               ANNESS 
            
            
            
               1.Il-kundizzjonijiet uniformi għall-applikazzjoni armonizzata tat-tipoloġija bbażata fuq il-grilja għandhom ikunu kif ġej:
            
            
                     
                        Element kif stabbilit fir-Regolament (KE) Nru 1059/2003
                     
                  
                  
                     
                        Tikketti
                     
                  
                  
                     
                        Kundizzjonijiet
                     
                  
               
                     
                        Tipoloġija bbażata fuq il-grilja
                     
                  
                  
                     
                        “Ċelluli ta’ grilja rurali” jew
                     
                     
                        “Ċelluli ta’ grilja b’densità baxxa”
                     
                  
                  
                     
                        ċelluli ta’ grilja ta’ 1 km² b’densità taħt it-300 abitant/km² u ċelluli oħra barra mir-raggruppamenti urbani.
                     
                  
               
                     
                  
                  
                     
                        “Raggruppamenti urbani” jew “Raggruppamenti b’densità moderata”
                     
                  
                  
                     
                  
                  
                     
                        Ċelluli ta’ grilja ta’ 1 km² kontigwi (inkluż dijagonali) b’densità ta’ mill-inqas 300 abitant/km², u minimu ta’ 5 000 abitant fir-raggruppament.
                     
                  
               
                     
                  
                  
                     
                  
                  
                     
                        “Ċentri urbani” jew “Raggruppamenti b’densità għolja”
                     
                  
                  
                     
                        Ċelluli ta’ grilja ta’ 1 km² kontigwi (mingħajr dijagonali) ġewwa r-“raggruppament urban” b’densità ta’ mill-inqas 1 500 abitant/km², u minimu ta’ 50 000 abitant fir-raggruppament wara li jimtlew il-lakuni. 
                     
                  
               
               2.Il-kundizzjonijiet uniformi għall-applikazzjoni armonizzata tat-tipoloġiji fil-livell tal-LAUs għandhom ikunu kif ġej:
            
            
                     
                        Element kif stabbilit fir-Regolament (KE) Nru 1059/2003
                     
                  
                  
                     
                        Tikketti
                     
                  
                  
                     
                        Kundizzjonijiet
                     
                  
               
                     
                     
                     
                     
                        Grad ta’ urbanizzazzjoni (DEGURBA)
                     
                  
                  
                     
                        “Żoni urbani”
                     
                  
                  
                     
                        “Bliet” jew “Żoni b’densità għolja ta’ popolazzjoni”
                     
                  
                  
                     
                        Unitajiet territorjali fil-livell tal-LAUs fejn mill-inqas 50 % tal-popolazzjoni tgħix f’ċentri urbani.
                     
                  
               
                     
                  
                  
                     
                  
                  
                     
                        “Bliet żgħar u subborgi” jew “Żoni b’densità intermedja ta’ popolazzjoni”
                     
                  
                  
                     
                        Unitajiet territorjali fil-livell tal-LAUs fejn inqas minn 50 % tal-popolazzjoni tgħix f’ċelluli ta’ grilja rurali, u inqas minn 50 % tgħix f’ċentri urbani.
                     
                     
                  
               
                     
                  
                  
                     
                        “Żoni rurali” jew
                     
                     
                        “Żoni b’popolazzjoni baxxa”
                     
                  
                  
                     
                        Unitajiet territorjali fil-livell tal-LAUs fejn mill-inqas 50 % tal-popolazzjoni tgħix f’ċelluli ta’ grilja rurali.
                     
                  
               
                     
                        Żoni urbani funzjonali
                     
                  
                  
                     
                        “Żoni urbani funzjonali”
                     
                  
                  
                     
                        “Bliet”
                     
                  
                  
                     
                        Unitajiet territorjali fil-livell tal-LAUs iddefiniti bħala “Bliet” jew “Żoni b’densità għolja ta’ popolazzjoni”
                     
                  
               
                     
                  
                  
                     
                  
                  
                     
                        “Żona għall-ivvjaġġar”
                     
                  
                  
                     
                        Unitajiet territorjali fil-livell tal-LAUs li minnhom tal-anqas 15 % tal-popolazzjoni impjegata tivvjaġġa lejn il-belt, bl-inklużjoni ta’ enklavi u l-esklużjoni ta’ esklavi. 
                     
                  
               
                     
                        Żoni kostali
                     
                  
                  
                     
                        “Żoni kostali”
                     
                  
                  
                     
                        Unitajiet territorjali fil-livell tal-LAUs li jmissu mal-baħar jew li mill-inqas 50 % tas-superfiċe tagħhom tinsab inqas minn 10 km ’il bogħod mill-baħar. Jiżdiedu l-enklavi (LAUs mhux kostali mdawrin b’LAUs kostali li jmissu magħhom).
                     
                  
               
                     
                  
                  
                     
                        “Żoni mhux kostali” 
                     
                  
                  
                     
                        Unitajiet territorjali fil-livell tal-LAUs li mhumiex “Żoni kostali”, jiġifieri li ma jmissux mal-baħar u li inqas minn 50 % tas-superfiċe tagħhom tinsab inqas minn 10 km ’il bogħod mill-baħar.
                     
                  
               
               3.Il-kundizzjonijiet uniformi għall-applikazzjoni armonizzata tat-tipoloġiji fil-livell 3 tan-NUTS għandhom ikunu kif ġej:
            
            
                     
                        Element kif stabbilit fir-Regolament (KE) Nru 1059/2003
                     
                  
                  
                     
                        Tikketti
                     
                  
                  
                     
                        Kundizzjonijiet
                     
                  
               
                     
                     
                     
                     
                        Tipoloġija urbana-rurali
                     
                  
                  
                     
                        “Reġjuni fil-biċċa l-kbira urbani”
                     
                  
                  
                     
                        Reġjuni tal-livell 3 tan-NTUS fejn mill-inqas 80 % tal-popolazzjoni tgħix f’raggruppamenti urbani.
                     
                  
               
                     
                  
                  
                     
                        “Reġjuni intermedji”
                     
                  
                  
                     
                        Reġjuni tal-livell 3 tan-NTUS fejn aktar minn 50 % iżda inqas minn 80 % tal-popolazzjoni tgħix f’raggruppamenti urbani.
                     
                  
               
                     
                  
                  
                     
                        “Reġjuni fil-biċċa l-kbira rurali”
                     
                  
                  
                     
                        Reġjuni tal-livell 3 tan-NTUS fejn mill-inqas 50 % tal-popolazzjoni tgħix f’ċelluli ta’ grilja rurali.
                     
                  
               
                     
                     
                     
                        Tipoloġija metropolitana
                     
                  
                  
                     
                        “Reġjuni metropolitani”
                     
                  
                  
                     
                        Reġjun wieħed, jew aggregazzjoni ta’ reġjuni, tal-livell 3 tan-NUTS fejn mill-inqas 50 % tal-popolazzjoni tgħix f’żoni urbani funzjonali ta’ mill-inqas 250 000 abitant.
                     
                  
               
                     
                  
                  
                     
                        “Reġjuni mhux metropolitani”
                     
                  
                  
                     
                        Reġjuni tal-livell 3 tan-NUTS li mhumiex “reġjuni metropolitani”.
                     
                  
               
                     
                     
                     
                     
                        Tipoloġija kostali
                     
                  
                  
                     
                        “Reġjuni kostali”
                     
                  
                  
                     
                        Reġjuni tal-livell 3 tan-NUTS li jmissu mal-baħar, jew dawk fejn mill-inqas 50 % tal-popolazzjoni tgħix inqas minn 50 km mix-xatt, kif ukoll ir-reġjun tal-livell 3 tan-NUTS Hamburg (il-Ġermanja).
                     
                  
               
                     
                  
                  
                     
                        “Reġjuni mhux kostali”
                     
                  
                  
                     
                        Reġjuni tal-livell 3 tan-NUTS li mhumiex “Reġjuni kostali”.